Euro Truck Simulator 2

„Euro Truck Simulator 2“ yra sunkvežimių simuliatoriaus žaidimas, sukurtas ir išleistas SCS Software 2012 m. spalio 18 d. , skirtas „Microsoft Windows “, „Linux“ ir „MacOS “. Žaidimas yra tiesioginis 2008 m. žaidimo „Euro Truck Simulator“ tęsinys ir yra ketvirtasis „Truck Simulator“ serijos vaizdo žaidimas.

Žaidimas nėra pasikartojantis, o jo pagrindė mintis yra ta, jog žaidėjas galėtų pasirinkti norimą sunkvežimį, paimti krovinį iš įvairių vietų ir jį pristatyti. Žaidimo metu žaidėjas gali nusipirkti daugiau sunkvežimių ir garažų punktų, taip pat pasamdyti kitus vairuotojus, kad jie dirbtų jiems. 

2023 m. rugpjūtį SCS Software paskelbė, kad kuria šiuo metu esančio žaidimų variklio Prism3D naują versiją, jog žaidėjams būtų teikiamos geresnės grafinės bei našumo galimybės, taip pat ruošiamasi galimybei išleisti žaidimą konsolėms. 

2021 m. kovo mėn. buvo parduota daugiau nei 9 milijonai žaidimo vienetų, teigiama „Renault Trucks“ pranešime spaudai. 

 Žaidimo eiga 

Euro Truck Simulator 2 yra sunkvežimių vairavimo simuliatorius su verslo elementais. Žaidėjai atvirame pasaulyje vairuoja sunkvežimius ir pristato krovinius į nurodytą vietą, kad gautų atlygį pinigais bei patirties taškais. Krovinys turi būti pristatytas į nustatytą tašką per tam tikrą laiką ir turi būti kuo mažiau apgadintas, jog būtų gaunama kuo daugiau pinigų ir patirties taškų.  Žaidėjai turės leisti pinigus degalų papildymui, kelių mokesčiams tam tikrose šalyse ir priežiūros išlaidoms, jei bus padaryta žala. 

Pradėdami žaidimą, žaidėjai pasirenka savo būstinės vietą bet kuriame žaidimo žemėlapio mieste. Iš pradžių galima imtis tik vadinamojo greitojo darbo – šiuos darbus žaidėjas vykdo samdomas įmonės, kuri jam skiria sunkvežimį ir padengia visas išlaidas (degalus, kelių mokesčius, keltų pervažą).  Kai žaidėjas uždirba savo pinigus arba imasi paskolos iš banko, galiausiai gali sau leisti nusipirkti nuosavą sunkvežimį, įsigyti naujus garažus ir pradėti priimti geriau apmokamą darbą, naudodamasis nuosavu sunkvežimiu, o ne būti samdomu vairuotoju su aprūpinta įranga. 

Žaidime uždirbtus pinigus galima išleisti atnaujinant esamus arba įsigyjant naujus sunkvežimius ir nuosavas priekabas, samdant virtualius vairuotojus, jog šie vykdytų pristatymus, perkant daugiau garažų ir plėtoti juos tam, kad tilptų daugiau sunkvežimių ir daugiau vairuotojų.  .

Žaidėjas įgyja patirties taškų po kiekvieno pristatymo. Įgūdžiai suteikiami po kiekvieno pasikelto lygio. Įgūdžiai gali būti naudojami atrakinant pristatymus, kuriems reikalingos skirtingos ADR klasės, didesnius atstumus, specialius krovinius, trapius krovinius, skubius ir ekologiškus pristatymus.  Šis progresas leidžia žaidėjui imtis geriau apmokamų darbų. Standartiniame žaidime yra 71 miestas dvylikoje šalių, daugiau nei dvidešimt krovinių rūšių ir daugiau nei penkiolika išgalvotų Europos įmonių.  

Žaidimas buvo išplėstas nemokamais atnaujinimais; šie atnaujinimai įtraukė naujų funkcijų, pvz., „Naudotų sunkvežimių parduotuvė“ (kuri buvo „Euro Truck Simulator “) 1.49 atnaujinime.

 Žemėlapio atnaujinimai 
Į standartinį žaidimą įeina Austrija, Belgija, Čekija, šiaurės rytų Prancūzija, Vokietija, šiaurės Italija, Liuksemburgas, Nyderlandai, vakarų Lenkija, Bratislava Slovakijoje, Šveicarija ir didžioji dalis Jungtinės Karalystės. Nors ji apėmė Škotijos ir Velso dalis, Šiaurės Airijos žaidime vis dar nėra. 

Pastaruoju metu SCS Software planai be mokamų žemėlapių paketų išleidimo, yra patobulinti senas žemėlapio vietoves nemokamai. Dauguma pradinių žaidimo vietovių buvo perkeltos iš senesnių SCS Software žaidimų, todėl šios vietovės neatitinka dabartinių žemėlapių papildymų kokybės standartų. Ankstyvieji atnaujinimai apėmė Venecijos, Graco ir Klagenfurto miestus.

 Sunkvežimiai 
Euro Truck Simulator 2 siūlo šių įmonių sunkvežimius ir jų modelius:
+Bendrovė Modelis Išleidimo data DAF DAF XF105 Išleistas kartu su žaidimu DAF XF Euro 6 2014 m. lapkričio 11 d.  DAF XG ir DAF XG+ 2021 m. birželio 10 d.  DAF XF 2021 2021 m. gruodžio 14 d.  DAF XD 2023 m. lapkričio 21 d.  Iveco Iveco Stralis Išleistas kartu su žaidimu Iveco Stralis Hi-Way 2013 m. liepos 9 d.  MAN MAN TGX Euro 5 Išleistas kartu su žaidimu MAN TGX Euro 6 MAN TGX EfficientLine 3  2019 m. vasario 8 d.  MAN TG3 TGX (2020 m.) 2023 m. gegužės 16 d.  Mercedes-Benz Mercedes-Benz Actros Išleistas kartu su žaidimu „Mercedes-Benz New Actros“ (2014 m.) 2015 m. gegužės 26 d.  Renault Renault Magnum Išleistas kartu su žaidimu Renault Premium Renault T & amp; T Evolution 2019 m. rugsėjo 26 d.  Scania „Scania R“ (2009 m.) Išleistas kartu su žaidimu „Scania R Streamline“ (2013 m.) 2013 m. gruodžio 9 d.  „Scania R“ (2016 m.) 2017 m. gruodžio 1 d.  Scania S Volvo Volvo FH16 (2009) / FH Classic Išleistas kartu su žaidimu „Volvo FH“ (2012 m.) 2013 m. spalio 24 d.  „Volvo FH“ (2020 m.) TBA 

 Žemėlapio išplėtimo paketai 
Euro Truck Simulator 2 siūlo skirtingus atsisiunčiamo turinio paketus.
PavadinimasIšleidimo dataPridėtos/praplėstos šalysPraplėtimai po paketo išleidimoGoing East2013 m. rugsėjo 20  – naujas miestas(see note)Scandinavia2015 m. gegužės 7 (dalinai)  (dalinai) – naujas miestas (see note)Vive la France!2016 m. gruodžio 5 – naujas miestas (see note)Italia2017 gruodžio 5 – naujas miestas(see note)Beyond the Baltic Sea2018 m. lapkričio 29 (dalinai)
 (dalinai)Road to the Black Sea2019 m. gruodžio 5 (dalinai)Iberia2021 m. balandžio 8 ir  – naujas miestasHeart of RussiaNukeltasWest Balkans2023 m. spalio 19GreeceBus paskelbta

 Atsiliepimai 
Žaidimą kritikai vertino gan teigiamai, su 79/100 taškų Metacritic platformoje.

Destructoid apžvalgoje, Džimas Sterlingas teigiamai įvertimo žaidimo suprantamumą, pabrėždamas kaip lengva naudotis navigacija ir žemėlapio funkcijomis, taip pat galimybė klausytis visų radijo stočių internetu. Pozityviai buvo įvertintos ir grafikos: „nuo šviesoforo formos iki pasaulio atmosferos, kiekviena atrasta teritorija jaučiasi skirtingai, o patys sunkvežimiai buvo sukurti su dideliu dėmesiu detalėms“, kita vertus apžvalgoje buvo kritikuojamos kompiuterio valdomos transporto priemonės.

Panašaus įvertinimo apžvalgoje, Timas Staunas iš PC Gamer pavadino žaidimą „įtraukiančiu netikėtai“, girdamas žemėlapio didumą, kelius bei aplinką. Tačiau jis abejojo dėl aplinkos tikslumo, sakydamas: „Regis SCS niekas nesakė, kad Didžiosios Britanijos kaimo vietovėse yra ilgi žali daiktai, vadinami gyvatvorėmis. Miestai pavaizduoti su labai mažai ypatumų – jeigu radai keletą sandėlių – tau pasisekė. "

„Rock, Paper, Shotgun“ „25 geriausių kada nors sukurtų simuliatorių“ sąraše „Euro Truck Simulator 2“ užimė devintąją vietą“.  2012 m. „PC Gamer“ apdovanojo žaidimą „The Sim of the Year 2012“ apdovanojimu. 

 Versijos skirtingoms platformoms 
SCS žaidimą pirmiausiai išleido savo svetainėje, o į Steam platformą žaidimas buvo pridėtas 2013-ųjų sausį. Norėdami žaidimą išleisti kitoms platformoms nei Windows, SCS 2013-ųjų kovą paskelbė, jog kuria žaidimo versiją Mac platformai. Po mėnesio SCS išleido žaidimo ankstyvąją versiją, skirtą Linux platformai. Vasario 27-ą dieną, jie skelbė: „Versija, skirta Mac OS, trunka ilgiau nei kas nors norėtų, tačiau patikėkite, mes vis dar sunkiai prie jos dirbame“.

2014-ųjų gruodžio 19 dieną, SCS Software pranešė, kad ankstyvoji versija, skirta OS X sistemai yra viešai prieinama Steam platformoje.  2015-ųjų sausio 21 dieną buvo išleista 64 bitų versija, kurios dėka žaidimas gali naudoti daugiau kompiuterio atminties resursų.

 Nuorodos 

 Išorinės nuorodos 



Kategorija:2012 kompiuteriniai žaidimai